CELEX: 62017TB0732
Language: bg
Date: 2018-09-18 00:00:00
Title: Дело T-732/17: Определение на Общия съд от 18 септември 2018 г. — Dreute/Парламент (Публична служба — Длъжностни лица — Командироване в интерес на службата — Прехвърляне — Отпадане на правния интерес — Частична липса на основание за произнасяне — Жалба, която отчасти е явно недопустима и отчасти лишена от всякакво правно основание)

26.11.2018   
            
            
               BG
            
            
               Официален вестник на Европейския съюз
            
            
               C 427/74
            
         
      Определение на Общия съд от 18 септември 2018 г. — Dreute/Парламент
      (Дело T-732/17) (1)
      
      (Публична служба - Длъжностни лица - Командироване в интерес на службата - Прехвърляне - Отпадане на правния интерес - Частична липса на основание за произнасяне - Жалба, която отчасти е явно недопустима и отчасти лишена от всякакво правно основание)
      (2018/C 427/100)
      Език на производството: френски
      
         Страни
      
      
         Жалбоподател: Olivier Dreute (Брюксел, Белгия) (представители: L. Levi и A. Blot, адвокати)
      
         Ответник: Европейски парламент (представители: L. Darie и R. Ignătescu)
      
         Предмет
      
      Искане на основание член 270 ДФЕС, целящо, от една страна, отмяната, първо на решението на генералния секретар на Парламента от 30 януари 2017 г. за преназначаването на жалбоподателя в рамките на посочената институция, второ, на решението на председателя на Парламента от 20 юли 2017 г., с което се отхвърля административната жалба на жалбоподателя, както и, доколкото е необходимо, на решението на генералния секретар на Парламента от 12 юли 2017 г. за командироването на жалбоподателя в интерес на службата в Европейската комисия, и от друга страна, поправянето на вредата, която жалбоподателят твърди, че е претърпял.
      
         Диспозитив
      
      
                  1)
               
               
                  Отхвърля жалбата като явно недопустима в частта ѝ, насочена към отмяната на решението на генералния секретар на Европейския парламент от 12 юли 2017 г.
               
            
                  2)
               
               
                  Липсва основание за постановяване на решение по същество по искането за отмяна на решението на генералния секретар на Парламента от 30 януари 2017 г. и по решението от 20 юли 2017 г., с което се отхвърля административната жалба на г-н Oliver Dreute срещу последното.
               
            
                  3)
               
               
                  Отхвърля искането за обезщетение като явно лишено от всякакво правно основание.
               
            
                  4)
               
               
                  Осъжда г-н Dreute да заплати съдебните разноски.
               
            
         (1)  ОВ C 13, 15.1.2018 г.